Կախարդների բացահայտումը

«Կախարդների բացահայտումը» (), բրիտանական հեռուստասերիալ, որն ստեղծվել է Դեբորա Հարքնեսի «Բոլոր հոգիները» եռագրության «Կախարդների բացահայտումը» վեպի հիման վրա։ Հեռուստասերիալի պրեմիերան կայացել է 2018 թվականի սեպտեմբերի 14-ին՝ Sky One հեռուստաալիքով։

2018 թվականի նոյեմբերի 2-ին հեռուստասերիալը երկարացվել է երկրորդ և երրորդ եթերաշրջաններով։

Սյուժե 
Դիանա Բիշոփը պատմաբան և ակամայից կախարդ է, որն օքսֆորդի գրադարանում հայտնաբերում է կախարդված հին ձեռագիր։ Գերբնական արարածների մասին գրքում գրված գաղտնիքները բացահայտելու համար՝ նա ստիպված է լինում կրկին սուզվել կախարդանքի աշխարհում։ Իր օգնությունն է առաջարկում Մեթյու Քլերմոնթը, որը խորհրդավոր գենետիկ է և համատեղությամբ նաև վամպիր։ Կախարդների և վամպիրների միջև եղած բազմադարյա անվստահությանն ընդեմ, նրանք որոշում են միասին պաշտպանել գիրքը և բացահայտել նրա մեջ զետեղված գաղտնիքները՝ դիմակայելով գերբնական աշխարհի սպառնալիքներին։

Դերերում

Հիմնական կազմ 
Թերեզա Պալմեր - Դիանա Բիշոփ
Մեթյու Գուդ - Մեթյու Քլերմոնթ
 Էդվարդ Բլյումել - Մարկուս Ուիթմոր
Լուիզա Բրիլի - Ջիլիան Չեմբերլեն
Մալին Բուսկա - Սատու Յարնիվեն
Աիշա Հարթ - Միրիամ Շեփարդ
Օուեն Թիլ - Փիթեր Նոքս
Ալեքս Քինգսթոն - Սառա Բիշոփ
Վալերի Փեթիֆորդ - Էմիլի Մաթեր
Թրևոր Իֆ - Հերբերտ Օրիլյանսկի
Լինդսի Դունկան - Իզաբո դե Քլերմոնթ

Երկրորդական կազմ 
 Տանյա Մուդի - Ագաթա Ուիլսոն
 Դենիել Էզրա - Նատանիել Ուիլսոն
 Ֆրեդի Թորփ - Մեթյու Բենի
 Գրեգ Մաքհյու - Հեմիշ Օսբորն
 Էշլինգ Լոթֆուս - Սոֆի Նորման
 Էլարիկա Գալահեր - Ջուլիետա Դյուրան
 Գրեգ Չիլլին - Դոմենիկո Միշել
 Տրիստան Գրավել - Բոլդուին Մոնթքլեր
 Ադետոմիվա Էդուն - Շոն
 Սորչա Կյուսակ - Մարթա

Արտադրություն 
2011 թվականին Warner Bros. ընկերությունը ստացել է գրքի էկրանավորման իրավունքները։ Ֆիլմը եղել է մշակման վաղ փուլում, սցենարիստը պետք է լիներ Դևիդ Օբերնը, իսկ պրոդյուսերները՝ Դենիզ դի Նովին և Էլիսոն Գրինսփան։

Բրիտանական Sky One ընկերությունն ստացել է գրի իրավունքները՝ հեռուստասերիալ նկարահանելու համար։ Թերեզա Պալմերն ստացել է Դիանա Բիշոփի դերը, իսկ Մեթյու Գուդը՝ Մեթյու Քլերմոնտի։ Հեռուստասերիալի նկաարահանումներն ավարտվել են 2018 թվականի փետրվարի 16-ին։

Արձագանքներ

Քննադատների արձագանքը 
Հեռուստասերիալն ստացել է դրական արձագանքներ քննադատների կողմից, որոնք բարձր են գնահատել գրքի ադապտացիան, ռեժիսորական աշխատանքը և դերասանական խաղը։ Rotten Tomatoes կայքում ստացել է 100 % «թարմություն» և ունի 7/10 վարկանիշ՝ 25 գրախոսությունների հիման վրա։ Կայքի քննադատական կոնսենսուսի համաձայն՝ ««Կախարդների բացահայտումը» հեռուստասերիալը խելամտորեն հավասարակշռված երևակայության թռիչք է, որն ունի երկրային իրականություն և քիմիա է օգտագործում երկու գլխավոր դերասանների միջև, այն օկուլտիզմի մասին խոստումնալից շոու է»։ Metacritic կայքում հեռուստասերիալն ստացել է 100-ից 68 միավոր, որը հիմնվել է 9 «հիմանականում բարենպաստ» արձագանքների վրա։

Մրցանակներ 
2018 թվականի հոկտեմբերին «Կախարդների բացահայտումը» հեռուստասերիալը ներառվել է National Television Awards-ի «նոր լավագույն դրամատիկ հեռուստասերիալ» անվանակարգի երկար ցանկում։ 2019 թվականի հունվարին հայտնի է դարձել, որ հեռուստասերիալը հայտնվել է այդ անվանակարգի կարճ ցանկում։

Ծանոթագրություններ

Գրականություն 
 
 

Բրիտանական հեռուստասերիալներ
Հեռուստասերիալներ վամպիրների մասին
2018 հեռուստասերիալներ
Անգլերեն հեռուստասերիալներ